cyanic-selkie/wikianc huggingface dataset:
அலினா பிவோல்
பிவோலுக்கு 2013 ஆம் ஆண்டு பிவோலுக்கு பன்னாட்டு மாசுட்டர் என்ற பட்டம் வழங்கப்பட்டது. 2009 ஆம் ஆண்டு உருசிய நகரமான கிம்ரியில் நடைபெற்ற சதுரங்கப் போட்டியில் 10 ஆட்டங்களில் 6 புள்ளிகள் எடுத்தார். கோசுட்ரோமா நகரத்தில் நடைபெற்ற போட்டியில் 4.5/9 என்ற புள்ளிகளும் 2012 ஆம் ஆண்டு சிகோரின் நினைவு சதுரங்கப் போட்டியில் 5/9 என்ற புள்ளிகளும் ஈட்டினார்.
2015 ஆம் ஆண்டில், இவர் உருசியாவின் 21 வயதுக்குட்பட்டோர் பெண்கள் போட்டியில் வென்றார். உலக இளையோர் சதுரங்கப் போட்டியில் இரண்டாவது இடத்தைப் பிடித்தார். இப்போட்டியில் நடாலியா புக்சாவை விட அரை புள்ளி பின்தங்கியிருந்தார்.
மேற்கோள்கள்
பகுப்பு:1996 பிறப்புகள் பகுப்பு:வாழும் நபர்கள் பகுப்பு:உருசிய நபர்கள் பகுப்பு:சதுரங்க கிராண்டு மாசுட்டர்கள்
காமா-கார்போலைன்
காமா-கார்போலைன் (γ-Carboline) என்பது C11H8N2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமவேதியியல் சேர்மமாகும். (5ஐ-பிரிடோ[4,3-பீ]இண்டோல்) என்ற பெயராலும் அழைக்கப்படும் இச்சேர்ம்ம் நைட்ரசனைக் கொண்டுள்ள பல்லினவளையச் சேர்மம் என்று கருதப்படுகிறது. மாறுபட்ட மருந்தியல் பண்புகளுடன் ஏராளமான காமா-கார்போலைன் வழிப்பெறுதிகள் அறியப்படுகின்றன.
மேற்கோள்கள்
பகுப்பு:நைதரசன் பல்லினவளையங்கள்
சப்தமி
thumb|400px|சப்தமித் திதியைக் குறிக்கும் கோணம் செம்மஞ்சள் நிறத்தில் காட்டப்பட்டுள்ளது.
சப்தமி என்பது சந்திரனின் இயக்கத்தை அடிப்படையாகக் கொண்ட இந்துக் காலக் கணிப்பு முறையில், 15 நாட்களுக்கு ஒரு முறை சுழற்சி முறையில் வரும் ஒரு நாளைக் குறிக்கும். இந்த நாட்கள் பொதுவாகத் "திதி" என்னும் பெயரால் அழைக்கப்படுகின்றன.அமாவாசை நாளையும், பூரணை நாளையும் அடுத்து வரும் ஏழாவது திதி சப்தமி ஆகும். சப்த எனும் வடமொழிச் சொல் ஏழு எனப் பொருள்படும். 15 நாட்களைக் கொண்ட தொகுதியில் ஏழாவது நாளாக வருவதால் இந்த நாள் இப்பெயரால் அழைக்கப்பட்டது. 30 நாட்களைக் கொண்ட சந்திர மாதமொன்றில் அமாவாசைக்கு அடுத்த நாள் முதல் பூரணை ஈறாக உள்ள சுக்கில பட்சம் எனப்படும் வளர்பிறைக் காலத்தின் ஏழாம் நாளும், பூரணையை அடுத்து வரும் நாளிலிருந்து அமாவாசை முடிய உள்ள கிருட்ண பட்சம் எனப்படும் தேய்பிறைக் காலத்தின் ஏழாம் நாளுமாக இரண்டு முறை சப்தமித் திதி வரும். அமாவாசையை அடுத்துவரும் சப்தமியைச் சுக்கில பட்சச் சப்தமி என்றும், பூரணையை அடுத்த சட்டியைக் கிருட்ண பட்சச் சப்தமி என்றும் அழைக்கின்றனர்.
வானியல் விளக்கம்
சூரியப் பாதையின் தளத்தில், புவியில் இருந்து பார்க்கும்போது சூரியனுக்கும், சந்திரனுக்கும் இடையிலான கோணம் ஒரு அமாவாசையில் 0 பாகையில் தொடங்கி அடுத்த பூரணையில் 180 பாகை ஆகிறது. அடுத்த அமாவாசைக்கு இது 360 பாகை சுற்றி மீண்டும் 0 பாகை ஆகும். இது சந்திரன் பூமியைச் சுற்றுவதால் ஏற்படுகிறது. ஒரு முழுச் சுற்றுக்காலத்தில் 30 திதிகள் அடங்குவதால் ஒரு திதி 12 பாகை (360/30) அதிகரிப்புக்கான கால அளவைக் குறிக்கும். சப்தமித் திதி ஏழாவது திதியும் 22 ஆவது திதியும் என்பதால், சூரியனுக்கும் சந்திரனுக்கும் இடையிலான கோணம் 72 பாகையில் இருந்து 84 பாகை ஆகும் வரை உள்ள காலம் சுக்கில பட்சச் சட்டித் திதியும், 252 பாகையிலிருந்து 264 பாகை வரை செல்வதற்கான காலம் கிருட்ண பட்சச் சப்தமியும் ஆகும்.
வெளி இணைப்புகள்
பகுப்பு:திதிகள்
தேசிய நெடுஞ்சாலை 275 (இந்தியா)
தேசிய நெடுஞ்சாலை 275 கர்நாடக மாநிலத்தில் அமைந்துள்ள தேசிய நெடுஞ்சாலை ஆகும். இந்த சாலை பெங்களூர் நகரில் துவங்கி மைசூர், மடிக்கேரி வழியாக மங்களூருக்கு கிழக்கே 25 கி.மீ தொலைவே அமைந்துள்ள வந்தவாழ் நகரம் வரை செல்கிறது.
இந்த சாலையின் மொத்த நீளம் 367 கி.மீ ஆகும்.
பெங்களூரு-மைசூர் விரைவுச்சாலை
தேசிய நெடுஞ்சாலை 275ன் ஒரு பகுதியான பெங்களூரு மற்றும் மைசூர் இடையேயான 117 தூரத்தை சுமார் 10 வழி விரைவுச்சாலையாக மாற்ற 2018 ஆம் ஆண்டு அடிக்கல் நாட்டப்பட்டது. இந்த விரைவு சாலையில் 6 வழிகள் அணுக்கம் கட்டுப்படுத்தப்பட்ட நெடுஞ்சாலையாகும், கூடுதலாகி 4 வழிகள் சேவை சாலைகளாகவும் அமைக்கப்பட்டுள்ளது.
கொரோனா பெருந்தொற்று பரவல் மற்றும் நிலம் கையகப்படுத்துவதில் ஏற்பட்ட தாமதங்கள் காரணமாக 2022 ஆம் ஆண்டு முடிக்கப்படவேண்டிய பணிகள் தாமதத்துடன் 2023 ஆம் ஆண்டு துவக்கத்தில் நிறைவு பெற்றது.
கும்பேஷ்வரர் கோயில்
கும்பேஷ்வரர் கோயில் (Kumbheshwar Temple) (कुम्भेश्वर मन्दिर) நேபாளத்தின் பழைமை வாய்ந்த சிவன் கோயில்களில் ஒன்றாகும். இக்கோயில் பதான் நகரத்திலிருந்து வடக்கே 200 கிலோ மீட்டர் தொலைவில் அமைந்துள்ளது. இக்கோயில் நேபாள மன்னர் ஜெயஷ்தித மல்லரால் 1392-இல் கட்டப்பட்டது. இக்கோயில் ஐந்து அடுக்குகள் கொண்டது. கும்பேஷ்வரர் கோயில் மரச்சிற்பங்களுக்கு புகழ் பெற்றது. இக்கோயிலை நோக்கி பெரிய நந்தி சிலை அமைந்துள்ளது. இக்கோயில் பௌத்த அடுக்குத் தூபி கட்டிடப் பாணியில் கட்டப்பட்டது.
கும்பேஷ்வரர் கோயில் வளாகத்தில் பகளாமுகி கோயில், உன்மத்த பைரவர் கோயில்கள் அமைந்துள்ளது.
படக்காட்சிகள்
கும்பேஷ்வரர் கோயில் வளாகத்தில் பகளாமுகி கோயில் காட்சிகள்
மேற்கோள்கள்
பகுப்பு:நேபாள இந்துக் கோயில்கள்
மேரி மலான்
டைஃபாய்டு மேரி (Typhoid Mary) என அழைக்கப்பட்ட மேரி மலான் (Mary Mallon, செப்டம்பர் 23, 1869 - நவம்பர் 11, 1938) என்பவர் ஐக்கிய அமெரிக்காவில் டைஃபாய்டு எனப்படும் குடற்காய்ச்சலுக்குக் காரணமான நோய் விளைவிக்கும் நுண்ணுயிர்களை தன்னுடன் சுமந்து வந்து பிறருக்குப் பரப்பும் '"அறிகுறிகளற்ற நோய்க்காவியாக" கண்டறியப்பட்ட முதல் நபர் ஆவார். இவர் சமையல்காரியாகப் பணியாற்றியபோது 51 மனிதர்களுக்கு குடற்காய்ச்சல் நோய் பரவக்காரணமாக இருந்ததாகக் கணிக்கப்பட்டுள்ளார். இவர்களில் மூவர் இறந்துவிட்டனர். மக்கள் நலவாழ்வு அதிகாரிகள் இவரை இருமுறை கட்டாயப்படுத்தித் தனிமையில் வைத்திருந்தனர். கிட்டத்தட்ட முப்பது ஆண்டுகள் தனிமையில் வைக்கப்பட்ட பின்னர் இவர் உயிரிழந்தார்.
ஆரம்பகால வாழ்க்கை
மேரி மலான் 1869-இல் அயர்லாந்தில் குக்ஸ்டவுன் என்ற இடத்தில் பிறந்தார். 1883-ல் அயர்லாந்தை விட்டு வெளியேறிய மேரி தனது 15-ஆவது அகவையில் ஐக்கிய அமெரிக்காவிற்குக் குடிபெயர்ந்தார். தனது மாமா, அத்தையுடன் சிறிது காலம் தங்கிய அவர் மிகுந்த வசதிபடைத்த குடும்பங்களில் சமையல்காரியாகப் பின்னாளில் வேலைக்குச் சேர்ந்தார்.
தொழில்
1900 ஆம் ஆண்டு முதல் 1907 வரை மலான் நியூயார்க் நகரப்பகுதிகளில் இருந்த ஏழு வெவ்வேறு குடும்பங்களில் சமையல்காரியாக வேலை பார்த்தார். 1900-ல், மமரோனெக் டவுன் என்ற இடத்தில் வேலைக்குச் சேர்ந்த இரண்டு வாரங்களில், அங்கு வசித்தவர்கள் டைஃபாய்டு காய்ச்சலுக்கு உள்ளானார்கள். 1901-ல் மன்ஹாட்டன் நகரில் அவர் வேலை பார்த்த குடும்ப உறுப்பினர்களுக்கு காய்ச்சலும் வயிற்றுப்போக்கும் ஏற்பட்டது. அதில் அந்த வீட்டிலிருந்த சலவைத் தொழிலாளி மரணமடைந்தார். பிறகு மலான் ஒரு வழக்குரைஞர் வீட்டில் வேலைக்குச் சேர்ந்தார். அங்கிருந்த எட்டுப் பேரில் ஏழு பேருக்குக் காய்ச்சல் வரவும் அவ்வீட்டைவிட்டு வெளியேறினார்.
1906-ல், ஆய்ஸ்டர் பே என்ற இடத்தில்ஒரு வீட்டில் அவள் வேலைக்குச் சேர்ந்த இரண்டே வாரங்களில் அந்த குடும்ப உறுப்பினர்கள் பதினோரு பேரில் பத்து பேர் டைஃபாய்டு காய்ச்சல் காரணமாக மருத்துவமனையில் அனுமதிக்கப்பட்டனர். தன் வேலைகளை அவள் மீண்டும் மாற்றினாள். மேலும் மூன்று குடும்பங்களில் இதைப்போன்ற நிகழ்வுகள் சம்பவித்தன. சார்லஸ் ஹென்ரி வாரன் என்ற புகழ்பெற்ற பணக்காரரான நியூயார்க்கின் வங்கித் தொழிலினர் வீட்டில் சமையல்காரியாக வேலை பார்த்தார். வாரன் 1906 ஆம் ஆண்டு கோடைகாலத்தைக் கழிப்பதற்காக ஆய்ஸ்டர் பே-யில் ஒரு வீட்டை வாடகைக்கு எடுத்துக் குடியேறியபோது மலானும் அவர்களுடன் சென்றாள். ஆகத்து 27 முதல் செப்டம்பர் 3 வரை,அக்குடும்பத்திலிருந்த பதினோரு பேரில் ஆறு பேர் டைஃபாய்டு காய்ச்சலால் பாதிக்கப்பட்டனர். அக்காலத்தில் அங்கு பணியாற்றிய மூன்று மருத்துவர்கள் ஆய்ஸ்ட்டர் பே-யில் அந்நோய் "அசாதாரணமானது" என்று கருதினர். மலானை அடுத்தடுத்து வேலைக்குச் சேர்த்துக்கொண்ட குடும்பங்களில் டைஃபாய்டு திடீரெனத் தோன்றியது.
புலனாய்வு
"ஆகத்து 4 ஆம் தேதி அந்தக் குடும்பம் சமையல்காரியை மாற்றியது கண்டறியப்பட்டது. இது டைஃபாய்டு தொற்று பரவுவதற்கு ஏறத்தாழ மூன்று வாரங்களுக்கு முன். அவள் அந்தக்குடும்பத்தில் குறுகிய காலத்திற்கு மட்டுமே இருந்திருக்கிறாள். நோய்த்தொற்று ஏற்பட்ட பிறகு அங்கிருந்து சென்றுவிட்டாள். அந்த சமையல்காரி நாற்பது வயது மதிக்கத்தக்க உயரமான கனத்த திருமணமாகாத ஒரு ஐரியப் பெண்மணி. அவள் சிறந்த ஆரோக்கியத்துடன் காணப்பட்டாள்."
நோய்த்தொற்று ஏற்பட்ட அனைத்துப் பகுதிகளிலும் சோபர் குறிப்பிட்டிருந்த உடல் தோற்றத்துடன் கூடிய ஐரியப் பெண்மணி சம்பந்தப்பட்டிருந்தாள் என்பதை சோபர் கண்டுபிடித்தார். அவளது இருப்பிடத்தை அவரால் கண்டறியமுடியவில்லை. ஏனென்றால், நோய்த்தொற்று ஏற்பட்ட பிறகு எந்த ஒரு முகாந்திரமும் இல்லாமல் அவள் அந்த இடத்தைவிட்டுச் சென்றுவிடுவது வழக்கமாக இருந்ததுதான். பார்க் அவெனியூவில் ஒரு கொட்டிலில் நோய்த்தொற்று ஏற்பட்டதையும் அங்கு மலான்தான் சமையல்காரி என்பதையும் கண்டுபிடித்தார் சோபர். அக்குடும்பத்தின் இரண்டு வேலைக்காரர்கள் மருத்துவமனையில் அனுமதிக்கப்பட்டனர். அக்குடும்பத்தினரின் மகள் டைஃபாய்டு காய்ச்சலால் இறந்து போனாள்.
மலான்தான் டைஃபாய்டு காய்ச்சல் பரவுவதற்குக் காரணமாக இருக்கமுடியும் என்று கருதிய சோபர் அவளை அணுகியபோது, அவள் தனது மலம் மற்றும் மூத்திர மாதிரிகளை ஆய்வுக்குத்தர பிடிவாதமாக மறுத்துவிட்டாள். மலான் மாதிரிகளைத்தர மறுத்ததால், மலானின் ஐந்து வருட தொழிலைப்பற்றிய தகவல்களைத் தொகுக்க முடிவு செய்தார். மலானை சமையல்காரியாக வேலைக்கமர்த்திய எட்டுக் குடும்பங்களில் ஏழு குடும்பங்கள் டைஃபாய்டு தொற்றுக்குள்ளானது என்பதை சோபர் கண்டுபிடித்தார். அவர் அவளை அடுத்த முறை சந்தித்தபோது, அவர் தன்னுடன் மற்றொரு மருத்துவரை அழைத்துச்சென்றார். ஆனால் மீண்டும் திருப்பி அனுப்பப்பட்டார். மற்றொரு சமயத்தில், மலானே மருத்துவமனையில் அனுமதிக்கப்பட்டபோது அவளைச் சந்தித்த சோபர் அவர் ஒரு புத்தகம் எழுதி அதன் உரிமை முழுவதையும் அவளுக்கே தந்துவிடுவதாகவும் கூறினார். அவரது பரிந்துரையைக் கோபமாக நிராகரித்த அவள் குளியலறைக்குச் சென்று கதவை அடைத்துக்கொண்டாள். அவர் செல்லும்வரை வெளியே வரவேயில்லை.
வெளி இணைப்புகள்
பகுப்பு:1869 பிறப்புகள் பகுப்பு:1938 இறப்புகள் பகுப்பு:அயர்லாந்து நபர்கள் பகுப்பு:குடற்காய்ச்சல் பகுப்பு:அமெரிக்கப் பெண்கள்
பட்டௌதி அரண்மனை
பட்டௌதி அரண்மனை, பட்டௌதி நவாப் அரசர்களின் அரண்மனை ஆகும். இதை இப்ராஹிம் கோத்தி என்றும் அழைக்கின்றனர்.
பட்டௌதியின் எட்டாவது நவாபான இப்திகார் அலி கான் 1910–1952 காலத்தில் ஆட்சி செய்தார். இவரின் கோரிக்கைக்கு ஏற்ப இந்த அரண்மனை கட்டப்பட்டது. இதை ராபர்ட் தோர் ரசல் என்பவரின் தலைமையில், கார் மோட் வான் ஹெய்ன்ஸ் என்ற உதவியாளரின் உதவியுடன் கட்டி முடிக்கப்பட்டது. பல இந்தித் திரைப்படங்களில் இந்த கட்டிடம் காட்டப்பட்டிருக்கிறது
சான்றுகள்
பகுப்பு:இந்தியாவில் உள்ள அரண்மனைகள் பகுப்பு:குர்கான் மாவட்டம் பகுப்பு:அரியானாவில் உள்ள கட்டிடங்கள் பகுப்பு:அரியானாவின் வரலாறு
மகா ஓயா பிரதேச செயலாளர் பிரிவு
மகா ஓயா பிரதேச செயலாளர் பிரிவு என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் கிழக்கு மாகாணத்தில் உள்ள அம்பாறை மாவட்டத்தில் உள்ளது. இப்பிரிவு துணை நிர்வாக அலகுகளாக 17 கிராம அலுவலர் பிரிவுகளைக் கொண்டுள்ளது.
வெளியிணைப்புக்கள்
பகுப்பு:அம்பாறை மாவட்டப் பிரதேச செயலாளர் பிரிவுகள்
வேலங்குடி காஞ்சியப்ப அய்யனார் கோயில்
வேலங்குடி காஞ்சியப்ப அய்யனார் கோயில் தமிழ்நாட்டில் திருவாரூர் மாவட்டம், வேலங்குடி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மார்ச் 2015
மார்ச் 2015 (March 2015), 2015 ஆம் ஆண்டின் மூன்றாவது மாதமாகும். இம்மாதம் ஒரு ஞாயிற்றுக்கிழமை ஆரம்பித்து 31 நாட்களின் பின்னர் ஒரு செவ்வாய்க்கிழமை முடிவடைகிறது. தமிழ் நாட்காட்டியின் படி பங்குனி மாதம் மார்ச் 15, ஞாயிற்றுக்கிழமை தொடங்கி, ஏப்ரல் 13 திங்கட்கிழமை முடிவடைகிறது.
இறப்புகள்
பகுப்பு:2015 2015
நல்லவன்பாளையம்
இந்தியாவின் தமிழ்நாட்டில் திருவண்ணாமலை மாவட்டத்தில் திருவண்ணாமலை தாலுகாவில் நல்லவன்பாளையம் ஒரு ஊர் ஆகும். திருவண்ணாமலை தாலுகாவில் இருந்து  4.1 கி. மீ தூரத்தில் உள்ளது. நல்லவன்பாளையத்தில் இருந்து மாநில முக்கிய நகரம் சென்னைக்கு 161 கி. மீ., தூரத்தில்  உள்ளது.
அருகிலுள்ள நகரங்கள் மற்றும் கிராமங்கள் பின்வரும் தூரத்தில் உள்ளன.மேல்செட்டிபட்டு (2.2 கி. மீ), விஸ்வந்தாங்கல்(2.9 கி. மீ), மேல்கச்சராபட்டு(3.5 கி. மீ.), மெய்யூர் (3.6 கி. மீ.).அருகிலுள்ள நகரங்கள் திருவண்ணாமலை (4.1 கி. மீ), தன்டராம்பெட்11.2 கி. மீ.), துரிஞ்சாபுரம்(21.9 கி. மீ.), கீழ்பெண்ணாத்தூர் (24.7 கிமீ),உள்ளன
நல்லவன்பாளையம் அஞ்சல் குறியீடு 606603, 606 604, 605 606.
விளக்கப்படங்கள்
திருவண்ணாமலை நகரத்தில் துணை நகர்ப்புறத்தில்  நல்லவன்பாளையத்தின்    மக்கள் தொகை 7000. இது  திருவண்ணாமலை நகர்ப்புற மீது சேலம் வழியாக (- ஹரூர் & தண்டராம்பட்டு) எஸ். எச் -9 சாலை யில் அமைந்துள்ளது. இங்கு புதியதாக தொடங்கப்படவுள்ள  ரயில் பாதையில் திருவண்ணாமலை-தண்டராம்பட்டு-செங்கம்-சிங்காரப்பேட்டை-ஊத்தங்கரை-சாமல்பட்டி-வெப்பனஹ ள்ளி-பெங்களூர் (கே.ஆர்.புரம்) ரயில் பாதை வரும் வழியில் " N. P"என  அழைக்கப்படும் நல்லவன்பாளையம் என்ற பகுதி உள்ளது.
பகுப்பு:திருவண்ணாமலை மாவட்ட ஆசிரியர்கள் தொடங்கிய கட்டுரைகள்
தொன்மவியல்
தொன்மவியல் (Mythology) என்பது, ஒரு குறிப்பிட்ட பண்பாட்டினர் உண்மை என்று நம்புகின்ற நாட்டுப்புறக் கதைகள், தொன்மங்கள், செவிவழிக் கதைகள் போன்றவற்றின் தொகுதியைக் குறிக்கும். இவை பொதுவாக, இயற்கை நிகழ்வுகளையும்; மனிதன், அண்டம் ஆகியவற்றின் இயல்புகளையும் விளக்குவதற்கு இயற்கைக்கு மீறிய விடயங்களைத் துணைக் கொள்கின்றன. தொன்மவியல் என்பது, தொன்மங்களைச் சேகரித்து, அவற்றை ஆய்வு செய்து, விளக்கம் கொடுப்பதில் ஈடுபடுகின்ற ஒரு அறிவுத்துறையை குறிக்கவும் பயன்படுகிறது. இது சில சமயங்களில் தொன்மவரைவியல் (mythography) எனவும் குறிப்பிடப்படுவது உண்டு. பல்வேறு பண்பாடுகளுக்குரிய தொன்மங்களை ஒப்பிட்டு ஆயும் துறை ஒப்பீட்டுத் தொன்மவியல் ஆகும்.
வரலாறு
வில்பர் ஸ்காட் என்பவர்.தொன்மவியலை அறிமுகப்படுத்தினார்.
தொன்மத்தை ஆங்கில மொழியில் மித்(Myth) என்று குறிப்பிடுவர்.இது Mithos என்னும் கிரேக்கச் சொல்லில் இருந்து எடுத்தாளப்பட்டதாகும்.இதற்கு, உண்மையான அல்லது கற்பனையான கதை அல்லது உட்கரு என்று பொருள்படும். அரிஸ்டாடிலின் கவிதையியல் என்னும் நூலில் இவ்வாறு கையாளப்பட்டுள்ளது.முனைவர் கா.மீனாட்சி சுந்தரனார் Myth என்னும் சொல்லிற்கு இணையான  தமிழ்  சொல்லாக  தொன்மம் என்பதை உருவாக்கினார்.
தொன்மமானது ஒவ்வொரு பண்பாட்டின் ஒரு அம்சமாகும். இயற்கையின் தன்மை அல்லது தன்னிச்சையான தன்மை, வரலாற்று மெய்மைகள் அல்லது மிகைப்படுத்தப்படும்  சம்பவங்கள், அண்மைக்கால சடங்குகளின் விளக்கங்கள் எனத் தொன்மம் பல ஆதாரங்களை அடிப்படையாகக் கொண்டுள்ளது. தொன்ம மற்றும் துப்பறியும் புதினங்களால் உருவாக்கப்பட்ட நகர்ப்புற புனைவுகள் மற்றும் விரிவான கற்பனையான தொல்கதைகள் போன்றவை சமகாலத்திலும் தொடர்கின்றன.ஒரு கலாச்சாரத்தின் கூட்டு தொன்மவியலானது, வளம் சார்ந்த பகிர்வு மற்றும் மத அனுபவங்கள், நடத்தை மாதிரிகள் மற்றும் ஒழுக்க மற்றும் நடைமுறை படிப்பினைகளை வெளிப்படுத்த உதவுகிறது.
தொன்மவியல் ஆய்வுகள் பண்டைய வரலாற்றிலேயே தொடங்கிவிட்டன. புதுமை தத்துவவாதிகளான ஹியூமெரஸ், பிளேட்டோ மற்றும் சல்லுஸ்டியஸ் ஆகியோர் கிரேக்க தொன்மங்களுக்கெதிராகக் கலகக்குரல் எழுப்பினர். பின்னர் மறுமலர்ச்சி தொன்மவியலாளர்களால் புத்துயிர் பெற்றது. பத்தொன்பதாம் நூற்றாண்டின் ஒப்பீட்டுத் தொன்மவியல் ஆய்வின் மாறுபட்ட சிந்தனைகளால், பழைமையைத் தகர்த்தெறியும் அறிவியல் கருத்துகளுக்கு முரணானது (டைலர்), "மொழியின் நோய்" (முல்லர்) அல்லது மந்திர சடங்கின் தவறான விளக்கம்(ஃப்ரேஸர்)எனத் தொன்மம் விளக்கப்பட்டது.
மேலைநாட்டுத் தொன்மக்கதைகள் மற்றும் புராண வடிவங்கள் ஆகியவற்றைத் தொகுத்து The Golden Bough என்னும் பெயரில் நூலாக்கம் செய்யப்பட்டது.இந்நூல் பன்னிரண்டு தொகுதிகளை உள்ளடக்கியதாகும்.இப்பணியினை ஸ்காட்லாந்து நாட்டைச் சேர்ந்த மானுடவியலாளர் சர் ஜேம்ஸ் ஜார்ஜ் ஃப்ரேஸர் (Sir James George Frazer),ஸ்வீடன் நாட்டு உளவியல் அறிஞர் கார்ல் குஷ்தவ் யங் (Carl Gustav Jung) ஆகிய இருவரும் மேற்கொண்டனர்.தொடர்ந்து,விகோ(Vicco),
காசிரெர்(Cassirer),சூசன் லாங்கர்(Susanne K.Langer),ரிச்சர்ட் சேஸ்,குமாரி மாட்பாட்கின்(Miss Maud Bodkin),
நார்த்ரோப் ஃப்ரே(Northrop Frye)போன்றோர் இதுகுறித்து ஆய்வுகள் மேற்கொண்டனர்.
கால எல்லை
தொன்மத்தின் கால எல்லையானது கி.மு.100000 முதல் 40000 வரை என வரையறை செய்யப்படுகிறது.மனிதன்,இறந்தவனைப் புதைக்க முற்பட்டதிலிருந்து தொன்மவியல் காலம் தொடங்குகின்றது.
தொன்மத்தின் நான்கு கட்டங்கள்
1)பிறப்புக் கட்டம்
2)திருமணம் அல்லது வெற்றிக்கட்டம்
3)இறப்புக் கட்டம்
4)சிதைவுக் கட்டம்
இவற்றுள் பிறப்புக் கட்டத்தில் அதிகாலைப் பொழுது,வசந்தம், தலைவன் பிறப்பு, புத்தெழுச்சி,புத்துயிர்ப்பு,படைப்புநிலை,நல்ல சக்திகளின் வெற்றி மற்றும் பனிக்காலம்,சாவு,இருள் ஆகிய சக்திகளின் மீதான வெற்றிக்களிப்புகள் முதலான தொன்மங்கள் சுட்டப்படுகின்றன.இவற்றின் துணைநிலை மாந்தர்களாகத் தாயும் தந்தையும் உள்ளனர்.இது புனைவியலின் தொல்படிமமாகும்.
அடுத்துவரும் திருமணம் அல்லது வெற்றிக் கட்டத்தில் நடுப்பகல்,கோடைக்காலம்,நாயகன் வானுறையும் தெய்வநிலையாதல்,புனிதமிக்க திருமணம், தேவலோகம் இவை பற்றிய தொன்மங்கள் காணப்படும். தலைவி,தோழி,பாங்கன் ஆகியோர் இதன் துணைநிலை மாந்தர்களாக இருக்கின்றனர்.இன்பியலின் முல்லைநிலக் கவிதைகள் இதன் தொல்படிவமாகும்.
இறப்புக் கட்டத்தில் மாலை நேரம், இலையுதிர் காலம்,வீழ்ச்சி, இறக்கும் தெய்வங்கள், கோர மரணம்,தியாகம், தலைவனின் தனிமை ஆகியவை உட்பண்புகளாக உள்ளன.மேலும், துன்பியல் இலக்கியம், கையறுநிலை ஆகியவற்றின் தொல்படிமங்களும் இதனுள் அடங்கும். துரோகி,துயரம் பாடும் பாடகர் ஆகியோர் இதன் துணைநிலைமாந்தர்களாக உள்ளனர்.
சிதைவுக் கட்டத்தில் இருள் ,பனிக்காலம்,பேரிடர்கள்,மீீள் வருகை,தலைவனின் தோல்வி  போன்ற உட்பண்புகள் உள்ளன.இதன்  தொல் படிமமாக எள்ளல் இலக்கியம் காணப்படுகிறது.பேய்,பிசாசு,சூனியக் காரர் ஆகியோர் இதன் துணைமாந்தர்களாக உள்ளனர்.
தொன்மம் உருவாவதற்கான காரணங்கள்
தொன்மம் ஒரு தலைவனை முன்னிறுத்தி உருவாக்கப்படுகிறது.அத்தலைவன் ஏதேனும் ஒரு புதுமையை நிறுவியவனாக இருப்பது வழக்கம்.பலவகைப்பட்டதாக அது காணப்படும்.
காலப் புதுமை
திருவள்ளுவர், புத்தர்,இயேசு கிறிஸ்து, முகமது நபி முதலானோர் இந்த உலகின்மீது தாக்கத்தைத் தோற்றுவித்தவராவர்.இவர்கள் மனித குல வரலாற்றில் புதுமைப் படைத்தவர்கள்.ஆதலால், இத்தகையோரை மையப்படுத்தி பல்வேறு தொன்மவியல் உருவாகியது.
புது நகரங்கள்
விஸ்வகர்மா, மயன் ஆகியோர் முறையே நிறுவிய புதிய நகரங்களான திரிகூடாசலம்,இந்திரப் பிரஸ்தம் ஆகியவை தொன்மங்களாக ஆக்கப்பட்டுள்ளன.
புதிய வாழ்வியல் முறை
புதிய வாழ்க்கை முறையும் அதனைத் தோற்றுவித்தோரும் பிற்காலத்தில் தொன்மங்களாக உருவாகின்றனர்.எடுத்துக்காட்டாக சீக்கிய மதத்தை நிறுவிய குருநானக், வழிபடு தெய்வமாகப் பின்பற்றப்படுகிறார்.
புத்துணர்வூட்டும் சூழ்நிலை
புத்தாக்க வாழ்க்கை முறைக்கு அடிகோலிய இடம்,சூழல்,மனிதர் ஆகியோர் தொன்ம உருவாக்கத்திற்குக் காரணமாகின்றனர்.உதாரணத்திற்கு புத்தர் ஞானம் பெற்ற போதிமரம்,இயேசுவின் தீக்கை(Baptism),மோசஸ் மலை உச்சியும் சட்டத் தொகுப்பும்(Table of Laws),கிரேக்கப் பெருநகரங்கள் உருவாக்கம் போன்றவற்றை எடுத்துரைக்கவியலும்.
தொன்மங்களின் வகைப்பாடுகள்
1.கடவுளர்கள் மற்றும் சமயங்கள் அடிப்படையிலான தொன்மங்கள்.
2.எளிய மாந்தர்களின் வாழ்க்கையில் தெய்வநிலை அடைந்தோர் அடிப்படையிலான நாட்டார் வழக்காற்றுத் தொன்மங்கள்.
3.இலக்கியச் சிந்தனையில் பெருமை பெற்ற தொன்ம மாந்தர்கள்.
தொன்மவியலின் அடிப்படைகள்
தொன்மைவியலானது மனிதனின் பகற்கனவில் உருவான கற்பனையன்று.உண்மையின் அடிப்படையிலேயே தொன்மங்கள் உருவாகின்றன.இதற்கு மனிதனின் உளப்பாங்கு அவசியமாக உள்ளது.மேலும்,தொன்மமாவது மனிதனின் இயல்புகளை வெளிக்காட்டுகிறது.மனிதனின் நிறைவேற்றிக் கொள்ள இயலாத ஆசைகளும் தொன்மங்களாக எழுகின்றன.எனவே,கனவுகளோடு தொன்மங்கள் ஒப்பிடப்படுகின்றன.கனவு தனிமனிதனுடையது;தொன்மம் குறிப்பிட்ட சமுதாயக் கனவாகும். ஆதலால்,சமுதாயக் கனவுக் கூறுகளைத் தொன்மங்கள் தன்னளவில் கொண்டுள்ளன.வனதேவதைகளின் தொல் கதைகள் தொன்மைங்களைவிடவும் பழமைமிக்கவை.இவை நனவிலி மனத்தின் வெளிப்பாடுகளாக இருக்கின்றன.
மனித ஆசையின் படிமங்களும் தொன்மங்களாகின்றன.இதற்கு ஓடிபஸ் தொன்மத்தை(Oedipus Myth) உதாரணமாகக் கொள்ளவியலும்.உளவியல் பகுப்பாய்வு முறையில்(Psycho-Analytical Theory) ஓடிபஸ் மனப்பிறழ்வு(Oedipus Complex) கொள்கையானது முக்கிய பங்கு வகிக்கிறது.இத்தொன்மத்தின் வழிநின்று சிக்மண்ட் ஃபிராய்டு,மன அழுத்தம் காரணமாக மனிதனின் இயல்பூக்க உணர்ச்சிகள் கனவுகளில் வெளிப்படுகின்றன என்று எடுத்துரைத்துள்ளார்.மேலும்,நரம்பு மண்டலத்தின் வரம்பு மீறிய அடையாள இயக்கமானது கனவுகளின்போது எதிரொலிக்கப் பெறுகின்றன என்றும் கூறியுள்ளார்.இக்கொள்கையானது இருவேறு கருத்துக்களை உள்ளடக்கியுள்ளது.அதாவது ஆதரிப்போரும் உண்டு.மறுப்போரும் உண்டு.ஆயினும்,உளவியல் பகுப்பாய்வில் இதன் கருதுகோள்கள் இன்றியமையாதவையாகும்.இவ் ஒடிபஸ் மனப்பிறழ்வுக் கொள்கையையொட்டி,எலக்ட்ரா(Electra),மேடா(Meta),ஃபெயட்ரா(Phaedra)முதலான தொன்மங்கள் தோற்றுவிக்கப்பட்டுள்ளன.
இவற்றுள் மேடா என்னும் கிரேக்கத் தொன்மம்,பெண்களின் உள்ளார்ந்த விடாப்பிடிப் போக்கை(Exclusive Possession in Women)வெளிப்படுத்துவதாக அமைந்துள்ளது.ஃபெயட்ரா எனும் தொன்மத்தில் தாய் தன் மகனிடம் கொள்ளும் தகாத உறவுமுறையின் விளைவை எடுத்துரைக்கின்றது.ஆதாம்,ஏவாள் தொன்மங்கள் இத்தகைய உணர்ச்சிகளை அடிப்படையாகக் கொண்டுள்ளன.ஈட்ன் தோட்டத்தில் ஆப்பிளை சுவைக்கக்கூடாது என்கிற கட்டுப்பாடு மீறப்படும் நிகழ்வானது,மனிதனின் இயல்பூக்கத்தை வெளிப்படுத்துகிறது.
இந்தியத் தொன்மத்தில் விழுமியக் கொள்கைக்கும் புலனுணர்ச்சி தன்முனைப்பிற்கும் இடையே எழும் முரணை அடிப்படையாகக் கொண்டது இராமாயணமும் மகாபாரதமும் ஆகும்.இராம,இராவண கொல்களமும்,அர்ச்சுன,துரியோதன செருகளமும் இங்கு உதாரணங்களாகும்.காமன் எரிப்பு,அகலிகை சாபம்,இந்திரனின் கொடுந்தோற்றம் முதலானவை இந்திய தொன்ம வளத்திற்கு சான்றுகளாவன.
மனிதனின் வாழ்க்கையில் தோன்றும் பாலுணர்ச்சியின்(Libido)விளைவும் மனநிலைப் பிறழ்வும் தொன்மங்களாக உருவெடுக்கின்றன என்பது அறிஞர் யுங் கொள்கையாகும்.
தொன்மவியலில் நடுகல் வழிபாடு
தொன்மவியலில் நடுகல் வழிபாடு சிறப்பிடம் பெறுகிறது.நடுகல் வழிபாட்டு முறையில் தமிழ் மக்களின் வாழ்வியல் பதிவுகள் தொன்றுதொட்டு கீழ்க்காணும் செய்திகள் பதிவு செய்யப்பட்டு வருகின்றன.
1. அரசர்களுக்காகவும்,நாட்டுக்காகவும்,மக்களுக்காகவும் உயிர்நீத்தல்.
2. சிற்றரசர்கள் பற்றிய செய்திக் குறிப்புகள்.
3. சமூக நிலைப் போக்குகள்(சதி, உடன் கட்டை, களப்பலி)
4. மொழி வளர்ச்சி நிலைகள்(வட்டெழுத்து மாற்றம் மற்றும் வட்டார வழக்கு சொற்கள்)
5. உலகில் காணப்படும் ஓயாத பூசல்கள்.
6. கால்நடைகள் மீதான பற்று.
7. காடுகளை அழித்து நாடு செய்தலில் ஏற்படும் இடையூறுகள்.(காட்டு விலங்குகளுடன் போரிடும் நடுகல்)
8. நன்றி மறவாமை நிகழ்வுகள்.(நாய், கோழி, குதிரை போன்ற வளர்ப்பு மிருகங்களுக்கு நடுகல் அமைத்து வழிபாடு)
9. பண்டைய தமிழ் மக்களின் இரும்பின் பயன்பாடுகள்(ஆயுதங்களுடைய நடுகற்கள்)
10.மக்களின் நம்பிக்கைகள் (படையல் வழிபாட்டு முறை)
மேற்கோள்கள்
பகுப்பு:பண்பாட்டு மானிடவியல் பகுப்பு:தொன்மவியல்
வின்டோஸ் ஹோம் சேவர்
வின்டோஸ் ஹோம் சேவர் மைக்ரோசாப்டினால் வீட்டுவலையமைப்புக்களில் பாவிப்பதற்காக உருவாக்கப்பட்டதாகும். 7 ஜனவரி 2007 இல் நடந்த நுகர்வோர் இலத்திரனியற் கண்காட்சியில் பில்கேட்சினால் அறிவிக்கப்பட்ட இயங்குதளம் கோப்புக்களைப் பகிர்தல் தானியக்க முறையில் கோப்புக்களை ஆவணப்படுத்தல் மற்றும் தானியங்கி முறையில் கணினியை அணுகுதல் போன்ற தொழில்நுட்பங்களை உள்ளடக்கியுள்ளது. இது வின்டோஸ் சேவர் 2003 சேவைப் பொதி 2 ஐப் பின்பற்றி உருவாக்கப்பட்டுள்ளது. விண்டோஸ் ஹோம் சேவர் 16 ஜூலை 2007 இல் வர்தகரீதியாக வெளியிடப்பட்டுள்ளது.
உசாத்துணைகள்
பகுப்பு:விண்டோசு இயக்கு தளங்கள் பகுப்பு:தனியுடைமை இயக்கு தளங்கள்
குதிக்கும் கால்கள்
குதிக்கும் கால்கள் (Jumping Jacks) பயிற்சி என்பது கால்களை விாித்து, குதித்து கைகளை தலைக்கு மேல் உயர்த்த வேண்டும் அல்லது தலைக்கு மேல் கை தட்ட வேண்டும். மீண்டும் ஆரம்ப நிலைக்கு கைகளை கால்களை ஒட்டி கீழிறக்கி கால்களை சேர்த்து வைக்க வேண்டும்.
குதிக்கும் கால்கள் சொற்பிறப்பியல்
முதலாம் உலகப் போாின் போது அமொிக்க ராணுவ ஜெனரல் ஜான் ர.பிளாக் ஜாக் பெர்சிங் என்பவரால் குதிக்கும் கால்கள் பயிற்சி தோற்றுவிக்கப்பட்டது.
மாற்றுப் பயிற்சிகள்
ஒவ்வொரு குதிக்கும் கால்கள் பயிற்சியின் போது உடலை வளைத்து தரையை தொட வேண்டும்.
வலிமையான குதிக்கும் கால் பயிற்சிகள்
ஒவ்வொரு குதிக்கும் கால் பயிற்சியின் போது உடம்பை குனிந்து மீண்டும் முடித்தளவு மேலே குதிக்க வேண்டும்.
பகுப்பு:உடற் பயிற்சி
காவ்ரீல் திக்கோவ்
காவ்ரீல் அதிரியனோவிச் திக்கோவ் (Gavriil Adrianovich Tikhov, Гаврии́л Адриа́нович Ти́хов, 1 மே 1875 – 25 சனவரி 1960) ஒரு சோவியத் வானியலாளர் ஆவார்.
இவர் 1906 இல் இருந்து 1941 வரை புல்கோவோ வான்காணகத்தில் நோக்கீட்டாளராகப் பணிபுரிந்தார்.சூரிய ஒளிமறைப்பை நோக்கிட, அல்மாத்திக்குச் சென்ற பிறகு அவர் அங்கேயே தங்கி,கழ்சாக்தான் அறிவியல் கல்விக்கழகத்தை நிறுவியவர்களில் ஒருவராக மாறினார்.
இவர் இயல்பாக நிகழும் நிறப்பிறழ்வைப் பயன்படுத்தி இறகியல்பு கதிர்நிரல் கருவியைப் புதிதாக உருவாக்கினார். பொருள்வில்லைக்கு முன் வலய வடிவ பிரிபடலத்தை வைத்து ஒரு நோக்குபவர் எளிமையாக ஒரு விண்மீனின் கதிர்நிரல் வகையையும் நிறத்தையும் கொணரச் செய்தார். இவர்தான் முதன்முதலில் கோள்களின் மேற்பரப்பு விவரங்களின் நிற வேறுபாட்டை கூட்ட, நிர வடிப்பிகலைப் பயன்படுத்தினார். இவர் அல்மாத்தியில் வான் – தாவரவியல் துறையின் தலைவரானார். இவர் சூரியக் குடும்பத்தின் பிறகோள்களிலும் துணைக்கோள்களிலும் மாந்தர் வாழ்தகவை ஆய்வு செய்தார்.
இவரது நினைவாக, நிலாவின் திக்கோவ் குழிப்பள்ளமும் செவ்வாயின் திக்கோவ் குழிப்பள்ளமும் 2251 திக்கோவ் குறுங்கோளும் பெயர் இடப்பட்டுள்ளன.
வெளி இணைப்புகள்
பகுப்பு:1875 பிறப்புகள் பகுப்பு:1960 இறப்புகள் பகுப்பு:பெலருசிய வானியலாளர்கள் பகுப்பு:பெலருசியக் கண்டுபிடிப்பாளர்கள் பகுப்பு:உருசிய வானியலாளர்கள் பகுப்பு:சோவியத் வானியலாளர்கள் பகுப்பு:உருசியக் கண்டுபிடிப்பாளர்கள்
பெண்ணிய இயக்கங்களும் கொள்கைகளும்
பல ஆண்டுகளாக பெண்ணிய இயக்கங்களும் கொள்கைகளும் உருவாகியுள்ளன. இவை தங்கள் இலக்குகள், யுக்திகள் மற்றும் இணைப்புகளில் வேறுபட்டிருந்தன. இவற்றில் பொதுவாக பல ஒற்றுமைகள் இருந்தன; பெண்ணியக் கருத்துக்களின் பல வடிவங்களுடன்  சில பெண்ணியலாளர்கள் அடையாளம் காண்கின்றனர்.
முற்போக்குவாதம்
முற்போக்குப் பெண்ணியம் ஆண்களும் பெண்களும் சமம் என்பதை அரசியல் மற்றும் சட்டவழியே வலியுறுத்துகின்றது. இது தனிநபர் சார்ந்த பெண்ணியமாகும்; பெண்கள் தங்களது செயல்களாலும் விருப்பத்தேர்வுகளாலும் சமநிலையை வெளிப்படுத்துவதையும் நிலைநாட்டுவதையும் குவியப்படுத்துகிறது. ஆண்களுக்கும் பெண்களுக்கும் இடையேயான தனிப்பட்ட தொடர்பாடலை சீர்திருத்திற்கான களமாகப் பயன்படுத்துகிறது. முற்போக்குப் பெண்ணியலாளர்கள் அனைத்துப் பெண்களாலும் தங்கள் சமநிலையை நிலைநாட்ட முடியும் என்றும் எனவே சமூக கட்டமைப்பில் மாற்றங்கள் எதுவும் இல்லாமலே சீர்திருத்தங்களை மேற்கொள்ள இயலும் என்றும் நம்புகின்றனர். கருத்தரித்தல் மற்றும் கருக்கலைத்தலுக்கான உரிமைகள், பாலியல் துன்புறுத்தல், வாக்குரிமை, கல்வி, சமனானப் பணிக்கு சமனான ஊதியம், ஏற்கத்தகு குழந்தைப் பராமரிப்பு, ஏற்கத்தகு நலவாழ்வு, பெண்களுக்கு எதிரான  பாலியல், குடும்ப வன்முறை ஆகியன இவர்களது போராட்டப் பிரச்சினைகளாக உள்ளன.
அரசின்மை
180px|thumb|right|[[எம்மா கோல்ட்மன், முன்னோடி அரசின்மை பெண்ணிய எழுத்தாளரும் செயற்பாட்டாளரும்.]]
அரசில்லா பெண்ணியம் அரசின்மையை பெண்ணியத்துடன் இணைக்கிறது. இது குடும்பத்தலைவர் அல்லது இனத்தலைவர் சார்ந்த சமூகத்தை (patriarchy) தன்னிச்சையான அடுக்கதிகாரத்தின் வெளிப்பாடாக கருதுகிறது. எனவே குடும்பத்தலைவராட்சிகு எதிரான போராட்டத்தை வர்க்கப் போராட்டத்தின் அங்கமாகவும் அரசுக்கு எதிரான அரசின்மை போராட்டமாகவும் நம்புகிறது. இக்குழுவினர் பெண்ணியப் போராட்டத்தை அரசின்மைப் போராட்டத்தின் இன்றியமையா அங்கமாக கருதுகிறது. எல். சூசன் பிரவுன் "அரசின்மை என்ற அரசியல் தத்துவம் அதிகாரத்தின் அனைத்துத் தொடர்புகளையும் எதிர்ப்பதால் இயல்பாகவே அது பெண்ணியத் தத்துவமாகும்"என்கிறார்.
அரசின்மை பெண்ணியவாதிகளில் எம்மா கோல்ட்மன், பிரெடிரிக்கா மொன்ட்செனி, வோல்ட்டைரைன் டெ கிளெயர், மரியா லாசெர்டா மௌரா, லூசி பார்சன்சு ஆகியோர் முதன்மையானவர்கள். எசுப்பானிய உள்நாட்டுப் போரின்போது, பெடரேசியோன் அனார்குசுத்தா ஐபீரிகா உடன் இணைந்திருந்த முகெரேசு லிபெரெசு (சுதந்திரப் பெண்கள்) என்ற பெண்ணிய இயக்கம் அரசின்மையையும் பெண்ணியத்தையும் சேர்த்தே  ஆதரித்தது.
தற்காலத்தில் ஜெர்மைன் கிரீர், எல். சூசன் பிரவுன் அரசின்மைப் பெண்ணியத்தை ஆதரிக்கின்றனர். பொலிவியாவின் முகெரெசு கிரெயான்தொ, எசுப்பானிய ஆக்கிரமிப்பாள அமைப்பான லா எசுகலேரா கரகோலா மற்றும்  பாஸ்டனில் ஆண்டுதோறும் நடைபெறும் லா ரிவோல்ட்டா!  இத்தகைய பெண்ணியக் குழுக்கள் ஆகும்.
சோசலிச மார்க்சியப் பெண்ணியம்
180px|thumb|left|[[கிளாரா ஜெட்கின், ரோசா லக்சம்பேர்க், 1910.]]
சோசலிசப் பெண்ணியம் மார்க்சிய கருத்தியலைப் பெண்களின் ஒடுக்கத்துடன் இணைக்கிறது; சுரண்டல், ஒடுக்கப்படுதல் மற்றும் தொழிலாளர்களுடன் குவியப்படுத்துகிறது. சோசலிச பெண்ணியலாளர்கள் பணியிடத்திலும் குடும்பச் சூழலிலும் பெண்கள் சமனில்லா கீழ்நிலையில் உள்ளதாகக் கருதுகின்றனர். விலைமாதர், குடும்ப வேலை, குழந்தைப் பராமரிப்பு, திருமணம் போன்ற வழிகளில் பெண்கள் சுரண்டப்படுவதாகவும் குடும்த்தலைவர்சார் சமூகம் பெண்களின் மதிப்பைக் குறைத்து மிகுந்த வேலைப்பளுவை அவர்களிடத்திலிருந்து பெறுவதாக கருதுகின்றனர். இவர்கள் தனிநபர் அடிப்படையில் இல்லாது சமூகத்தில் பெரும் மாற்றங்களை ஏற்படுத்த தங்கள் ஆற்றலைக் குவியப்படுத்துகின்றனர். இவர்கள் இந்நோக்கை அடைய ஆண்களுடன் மட்டுமன்றி பிறக் குழுக்களுடனும் இணைந்து செயற்பட வேண்டும் எனக் கருதுகின்றனர்; முதலாளித்துவ, அனைவருக்கும் தாக்கமேற்படுத்துகின்ற கட்டமைப்பில்  பெண்களின் ஒடுக்கம் ஒரு அங்கமே என்கின்றனர்.
பத்தொன்பதாம் நூற்றாண்டின் பின்பகுதியிலும் இருபதாம் நூற்றாண்டின் துவக்கத்திலும் கிளாரா ஜெட்கின்னும் எலெனார் மார்க்சும் ஆண்களை அரக்கர்களாக கருதுவதை எதிர்த்தனர்; ஆண், பெண் இருவரின் சமனில்லா நிலைகளையும்  கூடியவரை தீர்க்கும் என்று பாட்டாளி வர்க்கத்தினரின் புரட்சியை ஆதரித்தனர். பாட்டாளிகளின் இயக்கம் ஏற்கெனவே பெண்களுக்கான சமநிலையை வலியுறுத்துவதால் கிளாரா ஜெட்கின் ,  அலெக்சாண்டிரா கொலோண்டை  உள்ளிட்ட மார்க்சிய சிந்தனையாளர்கள், இரண்டையும் ஒன்றிணைப்பதற்கு மாறாக, பெண்ணியத்திற்கு எதிராக மார்க்சியத்தை முன்வைத்தனர்.
அடிப்படைவாதம்
முழுமையானப் பெண்ணியம் அல்லது அடிப்படையையே மாற்ற விரும்பும் பெண்ணியம், பாலினம் சார் ஆணாதிக்க முதலாளித்துவ அடுக்கதிகாரமே பெண்கள் ஒடுக்கப்படுவதற்கான அடிப்படைக் காரணமாகக் கருதுகிறது. அடிப்படைவாத பெண்ணியலாளர்கள் இயல்பாகவே ஒடுக்குகின்ற,  ஓங்கியுள்ள குடும்பத்தலைவர் சார் அமைப்பு நீக்கப்பட்டாலே பெண்கள் தங்களை விடுவித்துக் கொள்ள முடியும் என நம்புகின்றனர். இவர்கள் ஆண்சார் அதிகாரம் மற்றும் செல்வாக்கு அமைப்பு நிறுவப்பட்டுள்ளது என்றும் ஒடுக்கப்படுவதற்கும் சமனில்லா நிலைக்கும் இதுவே காரணம் என்றும் இந்த அமைப்பும் அதன் தகைமைகளும் இருக்கும்வரை சமூகத்தைத் திருத்த முடியாது என்றும் உணர்கின்றனர். எனவே தங்கள் இலக்குகளை அடைய இந்தக் கட்டமைப்பை முழுமையாக கட்டுடைத்து புதிய சமூக அமைப்பை மீளமைக்க வேண்டும் எனக் கருதுகின்றனர்.
மேற்சான்றுகள்
பகுப்பு:பெண்களின் உரிமைகள் பகுப்பு:பெண்கள் உரிமைகளுக்கான எதிர்ப்புப் போராட்டங்கள்
தாழையூத்து (திண்டுக்கல்)
தாழையூத்து (THALAIYUTHU) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், தொப்பம்பட்டி ஊராட்சி ஒன்றியத்தில் இருக்கும் ஒரு வருவாய்க் கிராமம்(ஊர்). பழனி வருவாய் வட்டத்தின் பத்தாவது எண் கொண்ட வருவாய் கிராமம் (கிராம எண்:10) ஆகும்.
அமைவிடம்
பழனியிலிருந்து உடுமலைப்பேட்டை செல்லும் தேசிய நெடுஞ்சாலையில் சுமார் 15 கி.மீ.தூரத்தில் அமைந்து உள்ளது. கடல் மட்டத்திலிருந்து 552 மீட்டர் உயரத்தில் உள்ளது.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, தாழையூத்து கிராமத்தில் 1432 வீடுகள் உள்ளது. இக்கிராமத்தில் 5450 பேர் வசிக்கின்றார்கள். பாலின விகிதம் 50.75 %. இதில் 2766 பேர் ஆண்கள்; 2684 பேர் பெண்கள். இக்கிராத்தில் ஆரம்பப் பள்ளிகள் 10ம் நடுநிலைப்பள்ளி 1 மட்டுமே உள்ளது.
முக்கிய பயிர்
அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது. சண்முகா நதிஆற்றுப் படுகைப் பகுதியில் தென்னை பயிரிடப்படுகிறது.
அடிக்குறிப்பு
பகுப்பு:திண்டுக்கல் மாவட்டத்தில் உள்ள கிராமங்கள்
குடியரசு (திரைப்படம்)
குடியரசு (Kudiyarasu) 2009 ஆம் ஆண்டு விக்னேஷ் மற்றும் அறிமுக நாயகி சபர்ணா ஆனந்த் (சுகுணா) நடிப்பில், சபிர் உசேன் இயக்கத்தில், கே. சுரேஷ் கண்ணன் மற்றும் இ. எஸ். சத்யநாராயணா தயாரிப்பில், கார்த்திக்ராஜா இசையில் வெளியான தமிழ் திரைப்படம். இப்படத்தில் நடிகர் விக்னேஷ், விக்னேஷ்வரன் என்ற பெயரில் நடித்தார். இப்படம் 2009 பிப்ரவரி 13 அன்று வெளியானது.
கதைச்சுருக்கம்
கண்ணன் (விக்னேஷ்) முதுகலை ஊடகவியல் மாணவன். ஊடகத்துறைப் பற்றி கல்லூரி நிகழ்ச்சியில் அவனது உரைவீச்சால் கவரப்படும் 'குடியரசு' செய்தித்தாளின் பதிப்பாசிரியர் ராம் (ஸ்ரீகாந்த்) அவனைத் தன் செய்தித்தாளின் புலனாய்வு நிருபராக நியமிக்கிறார். நிதி நிறுவன மோசடியால் பாதிக்கப்பட்டு பணத்தை இழக்கும் கண்ணனின் தோழி பிரியா (தாரிகா) தற்கொலை செய்துகொள்கிறார். அந்நிதி நிறுவனத்தின் மோசடி பற்றி புலனாய்வு செய்யும் கண்ணனுக்கு அந்நிறுவனத்தின் கணக்குத் தணிக்கையாளர் ராகவன் (வி. எஸ். ராகவன்), அந்த மோசடிக்குப் பின்புலமாக அமைச்சர் அம்பலவாணன் (சேது விநாயகம்) இருப்பதற்கான ஆதாரத்தைத் தருவதாக வாக்களிப்பதால், அம்பலவாணன் நடத்தும் நிதி நிறுவன மோசடியைப் பற்றி புலனாய்வு செய்து குடியரசு பத்திரிக்கையில் கட்டுரை எழுதுகிறான் கண்ணன்.
குடியரசு பத்திரிக்கை தன் மீது அபாண்டமாக பழி சுமத்துவதாகக் கூறும் அம்பலவாணன் அதற்கான ஆதாரத்தைக் கோருகிறார். ராகவன் தன் பேத்தி ஆர்த்தியிடம் (நீபா) அதற்கான ஆதாரத்தைக் கொடுத்து கண்ணனிடம் கொடுக்கச் சொல்கிறார். கண்ணனைப் பின்தொடரும் அம்பலவாணனின் ஆட்கள் அந்த ஆதாரத்தைக் கைப்பற்றுகின்றனர். அம்பலவாணனை நேரடியாக சந்திக்கும் ஆர்த்தி மற்றும் கண்ணன், அம்பலவாணன் அவரே தன் குற்றத்தைப் பற்றிக் கூறுவதை அவருக்குத் தெரியாமல் காணொளிப் பதிவுசெய்து முதலமைச்சரிடம் (ஜான் அமிர்தராஜ்) காட்டுகின்றனர். இதனால் தன் அமைச்சர் பதவியை அம்பலவாணன் இழக்கிறார். இந்த உண்மையை வெளிக்கொணர்ந்த கண்ணன் மற்றும் ஆர்த்தியை முதலமைச்சர் பாராட்டுகிறார்.
இசை
படத்தின் இசையமைப்பாளர் கார்த்திக் ராஜா. பாடலாசிரியர் ஆண்டாள் பிரியதர்ஷினி.
மேற்கோள்கள்
பகுப்பு:இந்தியத் தமிழ்த் திரைப்படங்கள் பகுப்பு:2009 தமிழ்த் திரைப்படங்கள்
திராகோ (சட்டம் செய்தவர்)
திராகோ (Draco (Δράκων, Drakōn; fl. c. கி.மு 7ஆம் நூற்றாண்டு) அல்லது திராகன் என்றும் அழைக்கப்படுபவர், பண்டைய கிரேக்கத்தில் ஏதென்சின் வரலாற்றில் முதலில் அறியப்பட்ட சட்டமியற்றி ஆவார். இவர் நடைமுறையில் இருந்த வாய்மொழிச் சட்டம் மற்றும் இரத்தத்துக்கு இரத்தம் ஆகியவற்றை நீதிமன்றத்தால் மட்டுமே நடைமுறைப்படுத்துவதற்கு ஏற்றதாக எழுதப்பட்ட சட்டமாக  மாற்றினார். ஏதெனியன் குடிமக்களால் நகர அரசுக்கு சட்டத்தை உருவாக்குமாறு கோரப்பட்ட முதல் சனநாயக சட்டமியற்றி  திராகோ ஆவார். ஆனால் திராகோ அவர்களின் கடுமையான தன்மை கொண்ட சட்டங்களை நிறுவுவார் என்று குடிமக்கள் எதிர்பார்க்கவில்லை. 19 ஆம் நூற்றாண்டிலிருந்து, டிராகோனியன்  ( கிரேக்கம் : δρακόντειος drakónteios) என்ற பெயரடை கிரேக்கம், ஆங்கிலம், மற்றும் பிற ஐரோப்பிய மொழிகளில் இதேபோன்ற மன்னிக்க முடியாத விதிகள் அல்லது சட்டங்களைக் குறிக்கிறது.
வாழ்க்கை
39வது ஒலிம்பியாடின் போது கிமு 622 அல்லது 621 இல், சட்டங்களை திராகோ இயற்றினார்.
சகாப்தம்
மேற்கோள்கள்
பகுப்பு:2015 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:கார்த்திக் ராஜா இசையமைத்த திரைப்படங்கள்
திராகோ (சட்டம் செய்தவர்)
கொடூரமான அரசியலமைப்பு
அரசியலமைப்பு பல புதுமைகளைக் கொண்டிருந்தது:
சட்டங்கள் குறிப்பாக கடுமையாக இருந்தன. எடுத்துக்காட்டாக, கடன் கொடுத்தவனின் நிலையை விடத் தாழ்ந்வனாக இருக்கும் எந்த கடனாளியும் அடிமைத்தனத்திற்கு தள்ளப்பட்டார். தாழ்ந்த வகுப்பைச் சேர்ந்த ஒருவரிடம் கடன்பட்டிருப்பவர்களுக்கு தண்டனை மிகவும் மென்மையாக இருந்தது. முட்டைக்கோஸ் திருடுவது போன்ற சிறிய குற்றங்களுக்கு கூட மரணதண்டனை விதிக்கப்பட்டது. திராகோனிய அரசியல் அமைப்பில் மரண தண்டனையை தாராளமாகப் பயன்படுத்துவதைப் பற்றி, புளூட்டாக் கூறுகிறார்: "பெரும்பாலான குற்றங்களுக்கு மரண தண்டனையை ஏன் நிர்ணயித்தீர்கள் என்று திராக்கனிடம் கேட்டதற்கு, இந்த சிறிய குற்றங்கள் அதற்கு தகுதியானவை என்று தான் கருதுவதாகவும், மேலும் முக்கியமான குற்றங்களுக்கு இதைவிட பெரிய தண்டனை இல்லை என்றும் பதிலளித்தார்" என்று கூறப்படுகிறது.
கொலைச் சட்டத்தைத் தவிர, கிமு 6 ஆம் நூற்றாண்டின் முற்பகுதியில் சோலனால் இவரது அனைத்து சட்டங்களும் இரத்து செய்யப்பட்டன.
கொலைச் சட்டம்
பல விவாதங்களுக்குப் பிறகு, கிமு 409 இல் கொலைச் சட்டம் உட்பட சட்டங்களைத் திருத்த ஏதெனியர்கள் முடிவு செய்தனர். கொலைச் சட்டம் மிகவும் துண்டு துண்டான கல்வெட்டாகும், ஆனால் கொலையாளியின் மீது வழக்குத் தொடுப்பது பாதிக்கப்பட்டவரின் உறவினர்களின் கையில் உள்ளது என்று கூறுகிறது. கல்வெட்டின் பாதுகாக்கப்பட்ட பகுதியின் படி, தற்செயலான கொலைகளுக்கு நாடுகடத்தப்படுதல் தண்டனையாக அளிக்கப்பட்டன.
வேண்டுமென்றே செய்யப்பட்ட கொலைக்கான தண்டனையை திராகோவின் சட்டம் குறிப்பிடுகிறதா என்பது குறித்து தெளிவாக இல்லை. கிமு 409 இல், வேண்டுமென்றே செய்யப்பட்ட கொலைக்கு மரண தண்டனை விதிக்கப்பட்டது, ஆனால் டிராகோவின் சட்டம் தொடங்குகிறது, 'καὶ ἐὰμ μὲ 'κ [π]ρονοί[α]ς [κ]τ[εεει τνατ]αεγΆ]αεετ, மேலும் இதை மொழிபெயர்ப்பது கடினம். ஒரு சாத்தியமான மொழிபெயர்ப்பு, "ஒரு மனிதன் வேண்டுமென்றே இன்னொருவனைக் கொல்லாவிட்டாலும், அவன் நாடு கடத்தப்படுவான்" என்கிறது.
நானூறுவர் பேரவை
ஏதெனிய சனநாயகத்தில் பெரும் பங்கு வகிக்கும் வகையில் பிற்கால அரசியலமைப்புகளில் உருவான அரியோபாகு அவையிலிருந்து வேறுபட்ட நாநூற்றுவர் அவையை திராகோ அறிமுகப்படுத்தினார். அரிஸ்டாட்டில், குறிப்பிடும்போது திராகோ சட்டங்களை எழுதும்போது, பதவிக்கான சரியான தகுதிகளை அமைத்தல் போன்றவை ஏற்கனவே உள்ள எழுதப்படாத ஏதெனியன் அரசியலமைப்பிலிருந்து பெற்று சட்டமியற்றினார் என்றார்.
குறிப்புகள்
பகுப்பு:பண்டைய ஏதென்சு அரசாங்கம் பகுப்பு:பண்டைய கிரேக்க நபர்கள்
பன்னிஅள்ளி ஊராட்சி
பன்னிஅள்ளி ஊராட்சி (Bannihalli Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள காவேரிப்பட்டினம் வட்டாரத்தில் அமைந்துள்ளது. இந்த ஊராட்சி, கிருஷ்ணகிரி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5526 ஆகும். இவர்களில் பெண்கள் 2693 பேரும் ஆண்கள் 2833 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காவேரிப்பட்டணம் ஊராட்சி ஒன்றிய ஊராட்சிகள்‎ பகுப்பு:த. இ. க. ஊராட்சித் திட்டம்
மன தெலுங்கானா
மன தெலுங்கானா (Mana Telangana) என்பது தெலுங்கு மொழியில் செய்திகளை வெளியாகும் நாளேடு. இது தெலங்காணா மாநிலங்களைப் பற்றிய செய்திகளைப் பதிப்பிக்கிறது. இந்த செய்தித்தாள், 2015 ஆண்டு ஜனவரி 25 அன்று தெலுங்கானா மாநிலத்தின் முதல்வரும், தெலுங்கானா இராட்டிர சமிதி என்ற கட்சியின் நிறுவனருமான  சந்திரசேகர் ராவ்வால் ஐதராபாத்தில்யில் தொடங்கப்பட்டது.தற்போது தெலங்காணாவில் மகபூப்நகர், ஐதராபாத், கரிம்நகர், கம்மம், நிசாமாபாத், வாரங்கல்,   நல்கொண்டா , போன்ற நகரங்களில் இருந்து ஏழு பதிப்புகளாக வெளியாகின்றது.மணா தெலுங்கானா உரிமையாளர்கள்  அஞ்சையா பாலிசெட்டி மற்றும்  கே.ஸ்ரீனிவாஸ் ரெட்டி ஆவார்.
மேற்கோள்கள்
பகுப்பு:தெலுங்கு நாளிதழ்கள் பகுப்பு:இந்திய நாளிதழ்கள்
கிடாரம் ஊராட்சி
கிடாரம் ஊராட்சி (Kidaram Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள தொட்டியம் வட்டாரத்தில் அமைந்துள்ளது. இந்த ஊராட்சி, முசிறி சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1923 ஆகும். இவர்களில் பெண்கள் 945 பேரும் ஆண்கள் 978 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அட்கின்சு-பீட்டர்சன் வினை
அட்கின்சு–பீட்டர்சன் வினை (Adkins–Peterson reaction) என்பது மெத்தனால் காற்றில் ஆக்சிசனேற்றம் அடைந்து பார்மால்டிகைடு உருவாகும் வினையாகும். இரும்பு ஆக்சைடு, மாலிப்டினம் மூவாக்சைடு அல்லது இவை கலந்த உலோக ஆக்சைடுகள் வினைவேக மாற்றியாக செயல்படவேண்டும் என்பதே இவ்வினைக்கான நிபந்தனையாகும்.
ஓமர் பர்டன் அட்கின்சு, உவெசுலி ஆர். பீட்டர்சன் ஆகிய இருவரும் இவ்வினையை உருவாக்கினர்.
மேற்கோள்கள்
பகுப்பு:கரிம ஒடுக்க-ஏற்ற வினைகள் பகுப்பு:பெயர் வினைகள்
உடையவர் தீயனூர் திரௌபதிஅம்மன் கோயில்
உடையவர் தீயனூர் திரௌபதிஅம்மன் கோயில் தமிழ்நாட்டில் அரியலூர் மாவட்டம், உடையவர் தீயனூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
கூட்டுடன்காடு ஊராட்சி
கூட்டுடன்காடு ஊராட்சி (Kootudankadu Gram Panchayat), தமிழ்நாட்டின் தூத்துக்குடி மாவட்டத்தில் உள்ள தூத்துக்குடி வட்டத்தில் அமைந்துள்ளது. இந்த ஊராட்சி, ஒட்டப்பிடாரம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3820 பேர் ஆவர். இவர்களில் பெண்கள் 1871 பேரும் ஆண்கள் 1949 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கலங்காப்பேரி ஊராட்சி
கலங்காப்பேரி ஊராட்சி (Kalangaperi Gram Panchayat), தமிழ்நாட்டின் விருதுநகர் மாவட்டத்தில் உள்ள ஸ்ரீவில்லிபுத்தூர் வட்டாரத்தில் அமைந்துள்ளது. இந்த ஊராட்சி, ராஜபாளையம் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2769 ஆகும். இவர்களில் பெண்கள் 1412 பேரும் ஆண்கள் 1357 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நாவிதன்வெளி பிரதேச செயலாளர் பிரிவு
நாவிதன்வெளி பிரதேச செயலாளர் பிரிவு என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் கிழக்கு மாகாணத்தில் உள்ள அம்பாறை மாவட்டத்தில் உள்ளது. இப்பிரிவு துணை நிர்வாக அலகுகளாக 20 கிராம அலுவலர் பிரிவுகளைக் கொண்டுள்ளது.
வெளியிணைப்புக்கள்
பகுப்பு:அம்பாறை மாவட்டப் பிரதேச செயலாளர் பிரிவுகள்
மார்க்கண்டேஸ்வரர்
மார்க்கண்டேஸ்வரர் என்ற பெயர் சிவபெருமானை குறிக்கிறது. மார்க்கண்டேயருக்கு அருளியதால் சிவனுக்கு இப்பெயர் ஏற்பட்டது. மார்க்கண்டேஸ்வரர் கோயில், இந்திய மாநிலமான அரியானாவின் குருச்சேத்திர மாவட்டத்தில் உள்ள ஷாபாத் மார்க்கண்டா என்ற நகரத்தில் உள்ளது. இந்த கோயில் மார்க்கண்டா ஆற்றங்கரைக்கு அருகில் உள்ளது. மார்க்கண்டேயனை எமனிடம் இருந்து சிவபெருமான் காப்பாற்றியதை கோயில் சுவர்களில் உள்ள படங்களின் மூலம் அறிந்து கொள்ளலாம்.
புராண வரலாறு
சிவபக்த தம்பதியரின் பக்திக்கு இணங்கி, மார்க்கண்டேயன் என்ற ஞானக் குழந்தையை வழங்கினார் சிவபெருமான். இந்தக் குழந்தை பதினாறு வயதில் இறக்கும் என்று தம்பதியினருக்கு தெரிவிக்கப்பட்டது. மார்க்கண்டேயன் தொடர்ந்து சிவபெருமானை வணங்கி வந்தான். தன் பதினாறாவது வயதை நெருங்கிய போது, மார்க்கண்டேயனின் உயிரை எடுக்க எமன் வந்தான். சிவலிங்கத்தை வழிபட்டான் மார்க்கண்டேயன். மார்க்கண்டேயனை நோக்கி வீசிய பாசக்கயிறு, சிவலிங்கத்தில் விழுந்தது. சிவபெருமான் தோன்றி எமனை தடுத்து, மார்க்கண்டேயனை காப்பாற்றினார். மார்க்கண்டேயனுக்கு நீண்ட ஆயுளை வழங்கினார்.
சர்னா சமயம்
சர்னா சமயம் (Sarna) கிழக்கு இந்தியாவின் ஜார்கண்ட், சத்தீஸ்கர், பிகார், மேற்கு வங்காளம் மற்றும் ஒடிசா மாநிலங்களில் பரவியுள்ள சோட்டா நாக்பூர் மேட்டுநிலத்தில் வாழ்கின்றனர். இது பழங்குடி முண்டா மக்கள், சந்தாலிகள், ஜுவாங் மக்கள், பூமிஜ் மக்கள், காரியா மக்கள், பைகா மகக்ள் ஹோ மக்கள் மற்றும் குரூக் மக்கள்  பயிலும் சமயம் சர்னா சமயம் ஆகும். இது இயற்கையான காடு, மரங்களை நேசிக்கும் சமயம் ஆகும்.
இச்சமயத்தினர் ஆசுத்ரோ-ஆசிய மொழிக் குடும்பத்தின் துணை மொழியான முண்டா மொழியின் உட்பிரிவுகளான குறுக்ஸ் மொழி, காரியா மொழி, சந்தாளி மொழி, ஜுவாங் மொழி மற்றும் ஹோ மொழிகளை  பேசுகின்றனர். இச்சமயத்தினர் காடுகளை கிராம தேவதைகளாக வழிபடுகின்றனர். ஆண்டிற்கு இருமுறை கிராம தேவதைகளுக்கு பூஜை செய்து வழிபடுகின்றனர்.
தற்போது இச்சமயத்தினரில் பாதியளவு மக்கள்  கிறித்துவ சமயத்திற்கு மதமாற்றம் செய்யப்பட்டுள்ளனர். இச்சமயத்தைப் பின்பற்றுபவர்கள், கிழக்கு இந்தியாவில் 78,41,870 முதல் 93,41,870 வரை உள்ளனர். ஜார்கண்ட் மாநிலத்தில் 4,223,500, மேற்கு வங்காளம் 2,512,331, பிகார் 1,349,460, சத்தீஸ்கர் 768,910 ஒடிசா 478,317 மற்றும் வங்காளதேசத்தில் 500,000 ஆக சர்னா சமயத்தை பயில்கின்றனர்.
வழிபாட்டுத் தலங்கள் & சடங்குகள்
கிராமங்களில் உள்ள தோப்புகள், காடுகளே சர்னா சமயத்தினரின் தெய்வங்கள் ஆகும். இச்சமயத்தினர் முக்கியமாக சால மரங்களை புனிதமாக கருதுகின்றனர். கிராமத்தின் பழங்குடி சர்னா சமயத்தினர் அனைவரும் நாயக்கே எனும் பூசாரி தலைமையில் ஒன்று கூடி சாலமரம், வேப்ப மரம், ஆல மரத்தடியில் கிராம தேவதைகளை வழிபாடு செய்து, படையல்கள் இடுவர். நீத்தார் வழிபாடும் சர்னா சமயத்தினரின் முக்கிய வழிபாடு ஆகும்.
கிறித்துவ மத மாற்றம்
பெரும்பாலான பழங்குடி அமைப்புகளும், கிறித்துவ அமைப்புகளும், மக்கள் தொகை கணக்கெடுப்பின் போது, தங்களை சர்னா சமயத்தினர் என்ற வகைப்பாட்டில் வைக்க கோரிக்கை விடுத்துள்ளனர். சர்னா சமயத்தினர் ஏற்கனவே இந்து தர்மத்தில் சேர்க்கப்பட்டுள்ளாதால், இக்கோரிக்கையை இந்திய அரசு ஏற்கவில்லை.
வெளி இணைப்புகள்
பகுப்பு:இந்தியப் பழங்குடிகள் இந்தியப் பழங்குடி சமயங்கள் பகுப்பு:இந்திய சமயங்கள்
அசோகமித்திரன்
அசோகமித்திரன் (செப்டம்பர் 22, 1931-மார்ச்சு 23,2017) தமிழின் சிறந்த எழுத்தாளர்களுள் ஒருவர். தியாகராஜன் என்ற இயற்பெயர் கொண்ட அசோகமித்திரன் 1931-ஆம் ஆண்டு ஆந்திர பிரதேசத்தில் உள்ள செகந்திராபாத் நகரத்தில் பிறந்தவர். தந்தையின் மறைவிற்குப் பிறகு தனது 21-ஆம் வயதில் சென்னைக்குக் குடியேறினார். இவருடைய எழுத்து எளிமையும் மெல்லிய நகைச்சுவையும் கொண்டது. தமிழ் இலக்கியத்துக்கு உலக அளவில் அங்கீகாரம் பெற்றுத் தந்தவை இவரது கதைகள். அமெரிக்க இலக்கியங்களைத் தமிழில் அறிமுகம் செய்த தனிப்பெருமை இவருக்குரியது. இவரது நாவல்கள் ஆங்கிலம், இந்தி உள்ளிட்ட பல்வேறு மொழிகளில் மொழிபெயர்க்கப்பட்டுள்ளன. ஆங்கில நாளிதழ்களில் தொடர்ந்து எழுதிவந்த அசோகமித்திரன், ஐக்கிய அமெரிக்காவில் அயோவா பல்கலைக்கழகத்தில் எழுத்தாளர்களுக்கான சிறப்புப் பயிலரங்கில் கலந்து கொண்டவர்.
1996-இல் அப்பாவின் சிநேகிதர் சிறுகதை தொகுப்புக்காகச் சாகித்ய அகாதமி விருது பெற்றவர். இவரது படைப்புகள் பெரும்பாலும் சென்னை அல்லது ஐதராபாத்தைக் கதைக்களமாகக் கொண்டு அமைந்திருக்கும். சாதாரணமான கதாபாத்திரங்களின் மூலம் அசாதாரண கருத்துகளை வெளிப்படுத்துவதாக இவரது படைப்புகள் அமைந்திருக்கும் என்று ஒரு கருத்து உண்டு.இவர் 2017 மார்ச்சு 23 அன்று சென்னை வேளச்சேரியில் உள்ள தன் மகன் வீட்டில் 86 ஆம் அகவையில் இறந்தார்.
ஆக்கங்கள்
அசோகமித்திரன் 1957-ஆம் ஆண்டில் எழுதத் தொடங்கினார். இவர் எழுதிய நாடகத்தின் முடிவு என்னும் சிறுகதை முதன்முறையாக கலைமகள் இதழில் 1957 ஆம் ஆண்டில் அச்சேறியது.
9 நாவல்கள் 16 சிறுகதைத் தொகுப்புகள் 2 குறுநாவல் தொகுப்புகள் 14 கட்டுரைத் தொகுப்புகள் 3 மொழிபெயர்ப்பு நூல்கள் 1 ஆங்கில நூல்
தகைமைகளும் விருதுகளும்
இவருக்குப் பல தகைமைகளும் விருதுகளும் கிடைத்துள்ளன. அவற்றில் சில:-
மேற்கோள்கள்
பகுப்பு:தமிழக எழுத்தாளர்கள் பகுப்பு:1931 பிறப்புகள் பகுப்பு:2017 இறப்புகள்
கேட் பெக்கின்சேல்
கேட் பெக்கின்சேல் (Kate Beckinsale) ஓர் இங்கிலாந்து நாட்டுத் திரைப்பட, விளம்பர நடிகையாவார். இவர் 1991 ஆம் ஆண்டு டிவைசஸ் அண்ட் டிசையர்ஸ் (Devices and Desires) என்ற தொலைக்காட்சி தொடரின் மூலம் நடிப்புத் துறைக்கு அறிமுகமானார். இவர் த ஏவியேட்டர், அண்டர்வேர்ல்ட், வான் ஹெல்சிங், அண்டர்வேர்ல்ட்: எவல்யூஷன், அண்டர்வேர்ல்ட் 3 கிளிக், அண்டர்வேர்ல்ட் 4 உள்ளிட்ட பல திரைப்படங்களில் நடித்ததன் மூலம் புகழ்பெற்றார்.
வெளி இணைப்புகள்
பகுப்பு:1973 பிறப்புகள் பகுப்பு:வாழும் நபர்கள் பகுப்பு:ஆங்கிலத் திரைப்பட நடிகைகள் பகுப்பு:ஆங்கிலேயத் தொலைக்காட்சி நடிகைகள் பகுப்பு:விளம்பர நடிகைகள் பகுப்பு:இங்கிலாந்து நபர்கள் பகுப்பு:பிரித்தானிய நபர்கள்
ஐவநல்லூர் செல்லமூர்த்தி அய்யனார் கோயில்
ஐவநல்லூர் செல்லமூர்த்தி அய்யனார் கோயில் தமிழ்நாட்டில் நாகப்பட்டினம் மாவட்டம், ஐவநல்லூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. ஆனி1 மாதம் காப்பு கட்டுதல் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆதும்பரர்கள்
ஆதும்பரர்கள் (Audumbras or '''Audumbaras), வட இந்தியாவில் இமயமலையின் மேற்குப் பகுதியில் பஞ்சாபிற்குக் கிழக்கே வாழ்ந்த பண்டைய பரத கண்டப் பழங்குடி மக்கள் ஆவார். தற்காலத்தில் ஆதும்பர பழங்குடி மக்கள் இமாச்சலப் பிரதேச மாநிலத்தின் சிர்மௌர் மாவட்டம் மற்றும்  சம்பா மாவட்டங்களில் அதிகமாக வாழ்கின்றனர்.
ஆதும்பரர்கள் யது குலத்தின் ஒரு கிளையான விருஷ்ணி குலத்தவர்கள் ஆவார். ஆதும்பர மக்களின் கடவுளர்கள் சிவன் மற்றும் வேலுடன் கூடிய கார்த்திகேயன் ஆவர். இம்மக்களின் தலைநகரம் கோட்டீஸ்வரா அல்லது கச்சேஷ்வரா என மகாபாரத காவியத்தில் கூறப்படுகிறது.
ஆல்பிரட் எ. கன்னிங்காம் எனும் பிரித்தானிய தொல்லியல் அறிஞர், தனது தொல்லியல் அறிக்கை எண் 5-இல், பக்கம் 155-இலும் மற்றும் தனது பண்டைய புவியியல் எனும் நூலில், பக்கம் 254-இல் வட இந்திய ஆதும்பர பழங்குடி மக்கள் பற்றி குறித்துள்ளார்.
பெரஸ்ட்ரோயிகா
பெரஸ்ட்ரோயிகா அல்லது மறுவடிவமைப்பு என்பது சோவியத் ஒன்றியப் பொதுவுடைமைக் கட்சியில் 1980களில் கொண்டுவரப்பட்ட ஒரு அரசியல் இயக்கம். சோவியத் தலைவர் மிகேல் கார்பச்சேவ் இதனுடன் பெரிதும் தொடர்புடையவர். சோவியத்தின் அரசியல் மற்றும் பொருளாதாரக் கொள்கையை மறுவடிவமைப்பு செய்வதாய் இது அமைந்தது.
பெரஸ்ட்ரோயிகாவே சோவியத் கூட்டமைப்பு உடையக் காரணமாக சொல்லப்படுகிறது. அது மட்டுமின்றி பனிப்போர் முடிவு மற்றம் கிழக்கு ஐரோப்பாவில் 1989 ஆம் ஆண்டில் ஏற்பட்ட புரட்சிக்கும் இது காரணமாக சொல்லப்படுகிறது. பகுப்பு:சோவியத் ஒன்றியம்